ইডটকো’র চিফ এক্সিকিউটিভ সুরেশ সিধু বলেন, দেশব্যাপী ডিজিটাল সেবার ওপর বিশেষ গুরুত্বারোপ এবং ফোর-জি সেবা খাতে শিল্প বিনিয়োগ বৃদ্ধি করার মাধ্যমে বাংলাদেশ ব্যাপক উন্নতি লাভ করেছে। আর এতে টাওয়ার কোম্পানিগুলো হলো টেলিযোগাযোগ উন্নয়নের মেরুদণ্ড স্বরূপ। কেননা আমরাই যথাস্থানে যথোপযুক্ত অবকাঠামো নিশ্চিত করে থাকি। দেশের সর্বোচ্চ সংখ্যক নাগরিকদের ডিজিটাল ট্রান্সফর্মেশনের আওতায় নিয়ে আসার লক্ষ্যে দেশ যখন ‘ডিজিটাল বাংলাদেশ ২০২১’ ভিশনে এগিয়ে যাচ্ছে, তখন সংযোগ ও অবকাঠামো উদ্ভাবনকে ত্বরান্বিত করতে উপযুক্ত সমাধান নিয়ে আসার মাধ্যমে আমরা এই চুক্তির যাত্রাকে সচল রাখতে পারব বলে আশা করছি।